چین‌ین اورتا سمتینده لئیسان یاغیش‌لارین سبب اولدوغو سئل‌لرده 19 آدام اؤلدو، 6 نفر ایتکین دوشدو.
شینهوا آژانسی‌نین خبرینه گؤره، هوبئی ایالتینه باغلی اینشی توجیا - میاو موختار ایالتینده اولان هیفینگ محلینده بازار گونو باشلایان لئیسان یاغیش‌لار، آنی سئل باسقی‌نینا سبب اولدو.
قورتارما ایشلرینده 61 نفر تاپیلیرکن، سئل فلاکتینده 13 نفر اؤلدی.
ایالتین شیام شهرینه باغلی یونیانگ بؤلگه‌سینده ده سئلده 6 آدام اؤلدو، 6 نفر ده ایتدی.
بؤلگه‌ده آختاریش قورتارما ایشلری داوام ائدیر. چین عاجیل یاردیم رهبرلیگی ناظیرلیگی 12 ؤوئیه ده ائتدیگی آچیقلامادا، بو یاز شدت‌لی یاغیش‌لار سببیله میدانا گلن سئل‌دن 19 میلیون 910 مین آدامین تاثیرلندیگینی بیلدیرمیش، 1.3 میلیون نفرین اعتبارلی یئرلره گؤندریلدیگینی قئید ائتمیشدی.
